arnastofnun/IGC-2024 huggingface dataset:
S-1018/2023

Mál þetta sem var dómtekið 25. maí 2023, höfðaði lögreglustjórinn á höfuðborgarsvæðinu með ákæru 4. apríl 2023 á hendur R-kk-þgf E-kk-þgf Á-kk-þgf, kt. 000000- 0000, [...]. fyrir umferðarlagabrot með því að hafa, fimmtudaginn 23. febrúar 2023, ekið bifreiðinni [...] sviptur ökurétti um Fjóluás í Hafnarfirði, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

I.

Í fyrirkalli, sem var gefið út 10. maí 2023 og birt fyrir ákærða 23. maí 2023, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 25. maí 2023 og boðaði ekki forföll og var málið þá dómtekið á grundvelli 1. mgr. 161. gr. laga um meðferð sakamála nr. 88/2008.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur árið [...] og á að baki sakaferil sem nær aftur til ársins 2001 samkvæmt framlögðu sakavottorði. Við ákvörðun refsingar í máli þessu kemur til álita eftirfarandi: Með dómi Héraðsdóms Suðurlands 10. desember 2015 var ákærði dæmdur til greiðslu 200.000 króna sektar og var gert að sæta þriggja ára ökuréttarsviptingu vegna ölvunaraksturs. Ákærði gekkst undir sektargerð lögreglustjóra 21. nóvember 2017 og samþykkti greiðslu 60.000 króna sektar vegna aksturs sviptur ökurétti. Þá var ákærði með dómi Héraðsdóms Reykjaness 12. september 2019 dæmdur í 60 daga fangelsi fyrir að hafa ekið bifreið sviptur ökurétti og jafnframt undir áhrifum áfengis. Með sama dómi var ákærði sviptur ökurétti ævilangt frá 17. október 2019 að telja. Loks var ákærði með dómi Héraðsdóms Reykjaness dæmdur í 75 daga fangelsi fyrir akstur sviptur ökurétti og undir áhrifum áfengis og ævilöng ökuréttarsvipting ákærða áréttuð.

Ákærði er nú í fjórða skipti sakfelldur fyrir sviptingarakstur. Að því gættu þykir refsing hæfilega ákveðin 60 dagar í fangelsi. Með vísan til fastmótaðar dómaframkvæmdar þykja ekki efni til að skilorðsbinda dæmda fangelsisrefsingu. Engan sakarkostnað leiddi af meðferð málsins. A-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, R-kk-nf E-kk-nf Á-kk-nf, sæti fangelsi í 60 daga.

A-kvk-nf B-kvk-nf

Rétt endurrit staðfestir

Héraðsdómur Reykjaness 1.6.2023
S-1019/2023

Mál þetta sem var dómtekið 31. maí 2023 höfðaði Lögreglustjórinn á höfuðborgarsvæðinu með ákæru 4. apríl 2023 á hendur ákærða A-kk-þgf Þ-kk-þgf J-kk-þgf, kt.

000000- 0000, [...],

fyrir umferðarlagabrot með því að hafa, þriðjudaginn 7. mars 2023, ekið bifreiðinni [...] sviptur ökurétti um Álfheima við Engjaveg í Reykjavík, þar sem lögreglan stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðalaga nr. 77/2019 og þess krafist að ákærði verði dæmdur til refsingar og til greiðslu alls sakarkostnaðar.

I Ákærði mætti við fyrirtöku málsins þann 31. maí. sl. og játaði brot sitt án undandráttar. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði máls og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar er réttilega heimfærð til refsiákvæða.

Ákærði er fæddur árið [...] og á að baki sakaferil sem nær aftur til ársins 2019 samkvæmt framlögðu sakavottorði. Með dómi Héraðsdóms Reykja víkur 25. maí 2020 var ákærði dæmdur til greiðslu 630.000 krónu sektar og sviptur ökurétti í þrjú ár fyrir akstur undir áhrifum ávana- og fíkniefna ásamt öðrum umferðarlagabrotum. Ákærði gekkst undir sektargerð 18. febrúar 2021 og samþykkti greiðslu 120.000 krónu sektar fyrir akstur sviptur ökurétti. Þá gekkst ákærði undir tvær sektargerðir 18. febrúar 2022 og var gerð samtals 400.000 krónu rí sekt fyrir akstur sviptur ökuréttindum. Þá gekkst ákærði undir sektargerð 30. ágúst 2022 fyrir akstur sviptur ökuréttindum ásamt öðru umferðarlagabroti. Síðastnefnda sektargerðin var vegna brots sem framið var 16. nóvember 2021. Loks var ákærði með dómi Héraðsdóms Reykjaness 14. mars 2023 dæmdur í 45 daga fangelsi fyrir akstur sviptur ökurétti.

Ákærði er nú í fjórða skipti sakfelldur fyrir sviptingarakstur. Hið nýja brot var framið fyrir uppsögu dómsins 14. mars 2023. Að því gættu ber nú að dæma honum hegningarauka, er samsvari þeirri þynging hegningarinnar, sem kynni að hafa orðið, ef dæmt hefði verið um öll brotin í fyrra málinu. sbr. 78. gr. almennra hegningarlaga nr. 19/1940.

Að því gættu og með hliðsjón af greiðri játningu ákærða þykir refsing hæfilega ákveðin 15 daga fangelsi. Með vísan til fastmótaðar dómaframkvæmdar þykja ekki efni til að skilorðsbinda dæmda fangelsisrefsingu.

Þá verður ákærða gert að greiða málsvarnarþóknun skipaðs verjanda síns, E-kk-ef H-kk-ef B-kk-ef lögmanns, 97.200 krónur með virðisaukaskatti. Engan sakarkostnað leiddi af meðferð málsins. A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærði, A-kk-nf Þ-kk-nf J-kk-nf, sæti fangelsi í 15 daga.

Ákærði greiði málsvarnarþóknun skipaðs verjanda síns, E-kk-ef H-kk-ef B-kk-ef lögmanns,97.200 krónur með virðisaukaskatti.

A-kvk-nf B-kvk-nf

Rétt endurrit staðfestir

Héraðsdómur Reykjaness 7. júní 2023.
S-1020/2023

Mál þetta sem var dómtekið 11. maí 2023 höfðaði Lögreglustjórinn á höfuðborgarsvæðinu með ákæru 4. apríl 2023 á hendur ákærða J-kk-þgf R-kk-þgf B-kk-þgf, kt. 000000- 0000, [...], fyriru mferðarlagabrot með því að hafa, þriðjudaginn 21. febrúar 2023, ekið bifreiðinni [...] án gildra ökuréttinda og undir áhrifum áfengis (í blóðsýni mældist vínandamagn 1,21 ‰) um Lækjargötu í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

IÍ fyrirkalli, sem var gefið út 13. apríl 2023 og birt fyrir ákærða 17. apríl 2023, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 11. maí 2023 og boðaði ekki forföll og var málið þá dómtekið á grundvelli 1. mgr. 161. gr. laga um meðferð sakamála nr. 88/2008.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur árið [...] og á að baki sakaferil sem nær aftur til ársins 2019 samkvæmt framlögðu sakavottorði. Ákærði gekkst undir lögreglustjórasekt 18. júní 2019 þar sem hann féllst á greiðslu sektar að fjárhæð 210.000 krónur og var sviptur ökurétti í 18 mánuði frá þeim degi að telja fyrir ölvunarakstur. Þá gekkst ákærði undir sektargerð 4. september 2020 þar sem hann féllst á að greiða 39 0.000 króna sekt og var sviptur ökurétti í 24 mánuði frá 18. desember 2020 fyrir ölvunarakstur og akstur sviptur ökurétti. Loks gekkst ákærði undir sektar gerð 6. september 2021 það sem hann samþykkti greiðslu sektar að fjárhæð 200.000 krónur fyrir akstur sviptur ökurétti.

Ákærði er nú í þriðja skipti sakfelldur fyrir ölvunarakstur. Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin fangelsi í 30 daga. Þá skal ákærði sviptur ökurétti ævilangt frá birtingu dómsins. Ekki þykja efni til að skilorðsbinda refsingu ákærða.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 29.396 krónur. Um er að ræða kostnað vegna blóðsýnatöku og rannsókna Háskóla Íslands.

A-kvk-nf B-kvk-nf, aðstoðarmaður dómara kveður upp dóm þennan.

Dómsorð:

Ákærði, J-kk-nf R-kk-nf B-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði 29.396 krónur í sakarkostnað.

A-kvk-nf B-kvk-nf
S-1052/2023

Mál þetta, sem dómtekið var 1. júní 2023, höfðaði lögreglustjórinn á Suðurnesjum með ákæru 22. mars 2023, á hendur M-x-x M-x-x K-x-x, kennitala: 000000- 0000, [...]:

„fyrir umferðalagabrot með því að hafa sunnudaginn 22. maí 2022, ekið bifreiðinni [...] norður Njarðarbraut í Reykjanesbæ, yfir umferðareyju á gatnamótum Vallaráss og Njarðarbrautar og þaðan vestur Vallarás þar sem ákærði missti stjórn á bifreiðinni og ók henni útaf akbrautinni þar sem bifreiðin staðnæmdist, undir áhrifum áfengis (í blóði mældist alkóhól 1,1‰,) og því ekki fær um að stjórna bifreiðinni örugglega.

Telst háttsemi ákærða varða við 1. mgr., sbr. 2. mgr. 49. gr., sbr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess jafnframt krafist að ákærði verði dæmdur til að sæta sviptingu ökuréttar, sbr. 101. gr. umferðarlaga nr. 77/2019.“

Í fyrirkalli, sem var gefið út 12. apríl 2023 og birt fyrir ákærða 4. maí 2023, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 10. maí sl. og boðaði ekki forföll. Málinu var frestað til fyrirtöku ákærða og verjanda hans að ósk verjanda ákærða. Við fyrirtöku málsins 1. júní sl. sótti hvorki ákærði né verjandi hans þing en verjandinn hafði áður upplýst dóminn um að ákærði óskaði ekki lengur eftir liðsinni verjanda í málinu og að honum væri kunnugt um afleiðingar útivistar. Var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðruleyti, að ákærði hafi framið þá háttsemi sem ákært er út af og er brot ákærðu rétt heimfært til refsiákvæða í ákærunni.

Ákærði er fæddur árið [...]. Fyrri brot ákærða samkvæmt framlögðu sakavottorði dags 5. maí 2023 hafa ekki þýðingu við ákvörðun refsingar í máli þessu.

Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin 130.000 króna sekt til ríkissjóðs. Greiði ákærði ekki dæmda fésekt innan fjögurra vikna frá dómsbirtingu skal koma í hennar stað 10 daga fangelsi. Í ljósi framangreinds og með vísan til tilvitnaðra lagaákvæða í ákæru er ákærði sviptur ökurétti í 8 mánuði frá birtingu dómsins að telja.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 116.271 krónur. Um er að ræða kostnað vegna blóðsýnatöku og rannsóknar Háskóla Íslands.

Af hálfu ákæruvaldsins fór Á-kk-nf J-kk-nf málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, M-x-x M-x-x K-x-x 130.000 krónur í sekt til ríkissjóðs innan fjögurra vikna frá dómsbirtingu en sæti ella 10 daga fangelsi.

Ákærði er sviptur ökurétti í 8 mánuði frá dómsbirtingu.

Ákærði greiði 116.271 krónur í sakarkostnað.

H-kvk-nf B-kvk-nf R-kvk-nf
S-1075/2023

Mál þetta sem dómtekið var 31. maí sl. höfðaði Lögreglustjórinn á Suðurnesjum með ákæru 18. apríl 2023 á hendur ákærða G-x-x R-x-x, fæddum [...], ríkisborgara [...]: fyrir skjalafals, með því að hafa, fimmtudaginn 16. mars 2023, framvísað við landamæragæslu í flugstöð Leifs Eiríkssonar, í blekkingarskyni, er ákærði hugðist fara úr landi með flugi nr. [...] til Toronto, Kanada, breytifölsuðu vegabréfi frá Búlgaríu, ánöfnuðu A, fd. [...], nr. [...], með gildistíma frá 06.12.2022 til 06.12.2027.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

I.

Ákærði mætti ekki við þingfestingu málsins og hafði ekki boðað forföll en ákæra var birt í Lögbirtingarblaði 28. apríl 2023. Óvíst er um dvalarstað ákærða en hann hefur ekki skráð lögheimili hérlendis né íslenska kennitölu og líkur eru á því að ákærði sé farinn af landi brott. Af þessu virtu þykir rétt að beita heimild 3. mgr. 156. gr. laga um meðferð sakamála nr. 88/2008.

Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkalli að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærði er fæddur í ágúst [...]. Sakavottorð ákærða, sem er [...] ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd. Svo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga. Ekki eru tilefni til þess að skilorðsbinda refsinguna. Engan sakarkostnað leiddi af meðferð málsins. A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærði, G-x-x R-x-x, sæti fangelsi í 30 daga.

A-kvk-nf B-kvk-nf
S-1076/2023

Mál þetta sem var dómtekið 11. maí 2023, höfðaði Lögreglustjórinn á Suðurnesjum með ákæru 11. apríl 2023 á hendur P-x-x S-x-x, kt. 000000- 0000, [...], fyrir umferðarlagabrot með því að hafa, laugardaginn 11. mars 2023, ekið bifreiðinni [...], á Tjarnarbakka, Reykjanesbæ, sviptur ökuréttindum.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Í fyrirkalli, sem var gefið út 18. apríl 2023 og birt fyrir ákærða 3. maí 2023, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 11. maí sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur árið [...] og á að baki sakaferil sem nær aftur til ársins 2010 samkvæmt framlögðu sakavottorði. Við ákvörðun refsingar í máli þessu ber að líta til dóms Héraðsdóms Reykjaness 12. apríl 2017 þar sem ákærði var dæmdur í þrjátíu daga fangelsi og sviptur ökurétti ævilangt fyrir ölvunarakstur. Með dómi Héraðsdóms Reykjaness 17. júlí 2017 var ákærði dæmdur í tveggja mánaða fangelsi, skilorðsbundið til tveggja ára fyrir þjófnað. Ákærði var loks með dómi Héraðsdóms Reykjaness 16. nóvember 2017 dæmdur hegningarauki, sbr. 78. gr. almennra hegningarlaga nr. 19/1940. Í dóminum var tekin upp skilorðsdómur ákærða og hann dæmdur í skilorð á ný, sbr. 60. gr. sömu laga. Þannig var ákærði dæmdur í 75 daga fangelsi, þar af voru 60 dagar skilorðsbundnir til tveggja ára fyrir meðal annars ölvunarakstur og akstur sviptur ökuréttindum ásamt því að ævilöng ökuréttarsvipting ákærða var áréttuð. Að endingu gekkst ákærði undir sektargerð Lögreglustjóra 17. febrúar 2023 og samþykkti greiðslu 200.000 króna sektar vegna aksturs sviptur ökurétti. Ákærði er nú í þriðja skipti sakfelldur fyrir akstur sviptur ökuréttindum. Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin fangelsi í 30 daga.

Með vísan til fastmótaðar dómaframkvæmdar þykja ekki efni til að skilorðsbinda dæmda fangelsisrefsingu. Engan sakarkostnað leiddi af meðferð málsins. A-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, P-x-x S-x-x, sæti fangelsi í 30 daga.

A-kvk-nf B-kvk-nf
S-11/2023

Mál þetta, sem dómtekið var 2. febrúar 2023, var höfðað með ákæru lögreglu-stjórans á Suðurnesjum, útgefinni 12. desember síðastliðinn, á hendur P-x-x Z-x-x N-x-x, kt. 000000- 0000, [...]:

„fyrir misnotkun skjals, með því að hafa, miðvikudaginn 26. október 2022, á bifreiðastæði við [...], verið með röng skráningarnúmer á bifreið sinni [...]af gerðinni [...], sem var óskoðuð, ótryggð og skráð úr umferð, en ákærði hafði sett skráningarnúmerið [...], sem tilheyrðu öðru ökutæki í eigu annars manns, á bifreiðina.

Telst háttsemi þessi varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málsatvik er skírskotað til framangreindrar ákæru.

Ákærði krefst þess í málinu að honum verði gerð sú vægasta refsing sem lög leyfa.

Ákærði mætti við þingfestingu málsins og játaði brot sitt án undandráttar. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafðiverið gefinn kostur á að tjá sig um lagaatriði máls og ákvörðun viðurlaga.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða. Ákærði hefur því unnið sér til refsingar.

Ákærði er fæddur í [...]. Samkvæmt framlögðu sakavottorði hefur ákærði ekki áður sætt refsingu.

Að framangreindu virtu þykir refsing ákærða hæfilega ákveðin fangelsi í 30 daga. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá birtingu dóms þessa að telja, haldi ákærði almennt skilorð 57. gr. almennra hegningarlaga.

Engan sakarkostnað leiddi af meðferð málsins.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan

Dómsorð:

Ákærði, P-x-x Z-x-x N-x-x, sæti fangelsi í 30 daga, en fresta skal fullnustu refsingarinnar og skal hún niður falla að liðnum tveimur árum frá birtingu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

H-kvk-nf B-kvk-nf R-kvk-nf
S-1290/2023

Mál þetta sem var dómtekið 31. maí 2023 höfðaði Lögreglustjórinn á höfuðborgarsvæðinu með ákæru 9. maí 2023 svo sem ákæru var breytt á þingfestingardegi, á hendur ákærða, L-x-x T-x-x, kt. 000000- 0000, [...]; fyrir umferðarlagabrot með því að hafa laugardaginn 18. febrúar, ekið bifreiðinni [...]sviptur ökurétti og undir áhrifum áfengis (í blóði mældist vínandamagn 1,77%) um Hlíðarberg í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr.1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

I.

Ákærði mætti við þingfestingu málsins þann 31. maí. sl. og játaði brot sitt án undandráttar. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og ákærði höfðu tjáð sig stuttlega um lagaatriði máls og ákvörðun viðurlaga. Af hálfu ákærða er krafist vægustu refsingar og sviptingu ökuréttar sem lög leyfa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar er réttilega heimfærð til refsiákvæða.

Ákærði er fæddur árið [...] og á að baki sakaferil sem nær aftur til ársins 2017 samkvæmt framlögðu sakavottorði. Ákærði undirgekkst lögreglustjórasekt 30. mars 2017 fyrir akstur undir áhrifum áfengisog var gerð samtals 1 6 0.000 króna sekt, auk sviptingar ökuréttar í 24 mánuði frá 30. mars 2017 að telja.

Þá gekkst ákærði undir tvær lögreglustjórasektir 28. ágúst 2019 fyrir akstur undir áhrifum áfengis, auk fleiri umferðarlagabrota og var gerð samtals 820.000 króna sekt, auk sviptingar ökuréttar í 4 ár frá 28. ágúst 2019 og í 21 mánuð frá 28. ágúst 2023.

Ákærði er nú í þriðja skipti sakfelldur fyrir ölvunarakstur. Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin fangelsi í 30 daga. Þá skal ákærði sviptur ökurétti ævilangt frá birtingu dóms að telja. Ekki þykja efni til að skilorðsbinda refsingu ákærða. Loks ber að dæma ákærða til að greiða allan sakarkostnað, sbr. 1. mgr. 235. gr. laga nr. 88/2008, alls 29.396 krónur. A-kvk-nf B-kvk-nf, aðstoðarmaður dómara kveður upp dóm þennan.

Dómsorð:

Ákærði, L-x-x T-x-x, sæti fangelsi í 30 daga.

Ákærði er sviptur ökurétti ævilangt frá birtingu dóms að telja.

Ákærði greiði 29.396 krónur í sakarkostnað.

A-kvk-nf B-kvk-nf
S-1413/2022

Mál þetta var þingfest 9. desember 2022 og dómtekið 12. janúar 2023. Málið er höfðað með ákæru Lögreglustjórans á Suðurnesjum 27. júlí 2022 á hendur ákærða, X, [...], fyrir líkamsárás með því að hafa miðvikudaginn 17. mars 2021, innandyra á skrifstofu [...], gripið í höfuð A [...] og ítrekað slegið A í höfuð og andlit þar til vitni á staðnum náðu að ganga á milli, allt með þeim afleiðingum að A hlaut bólgu og hrufl neðan við vinstri augnkrók auk eymsla á nokkrum stöðum á höfði og hálsi.

Er háttsemin talin varða við 1. mgr. 217. gr. almennra hegningarlaga nr. 19/1940 og þess krafist að ákærði verði dæmdur til refsingar og til greiðslu alls sakarkostnaðar.

Fyrir dómi játaði ákærði þá háttsemi sem honum er gefin að sök í ákæru. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi höfðu tjáð sig um lagaatriði máls og ákvörðun viðurlaga. Er af hálfu ákærða krafist vægustu refsingar sem lög leyfa. Þá krefst verjandi hæfilegrar þóknunar sér til handa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefin að sök í ákæru og þar þykir rétt heimfærð til refsiákvæða.

Af hálfu ákærða kom fram fyrir dómi að nefndur A hafi verið búinn að áreita ólögráða dóttur ákærða ítrekað og kynferðislega, t. d. með því að [...]. Það hafi svo verið á sáttafundi 17. mars 2021 sem ákærði hafi misst stjórn á skapi sínu í örskamma stund og framið þann verknað sem lýst er í ákæru.

Samkvæmt sakavottorði ákærða og öðrum málsgögnum var hann [...] júlí 2021 dæmdur í héraðsdómi í 15 mánaða óskilorðsbundið fangelsi fyrir meiri háttar líkamsárás og heimilisofbeldi. Með dómi Landsréttar [...]var sú refsing þyngd í tveggja ára fangelsi. Brotið sem ákærði er nú sakfelldur fyrir var framið fyrir uppkvaðningu dómsins [...]júlí 2021. Ber nú samkvæmt 78. gr. almennra hegningarlaga að dæma ákærða hegningarauka við þann dóm og tiltaka refsingu með hliðsjón af dómi Landsréttar. A ð því gættu og með hliðsjón af greiðri játningu ákærða og því hve langt er um liðið frá því brotið var framið er ekki efni til aðgera ákærða frekari refsingu en orðið er.

Samkvæmt 1. mgr. 235. gr. laga um meðferð sakamála ber að dæma ákærða til að greiða allan sakarkostnað. Til hans telst 33.726 króna útlagður kostnaður ákæruvaldsins og þóknun H-kk-ef J-kk-ef H-kk-ef verjanda ákærða við rannsókn og meðferð máls. Með hliðsjón af eðli og umfangi máls þykir þóknun verjanda hæfilega ákveðin 241.056 krónur, að meðtöldum virðisaukaskatti.

J-kk-nf J-kk-nf héraðsdómari kveður upp dóm þennan.

DÓMSORÐ:

Ákærða, X, er ekki gerð refsing í málinu.

Ákærði greiði 274.782 krónur í sakarkostnað, þar með talda 241.056 króna þóknun H-kk-ef J-kvk-ef s-e-x H-kk-ef verjanda síns.

J-kk-nf J-kk-nf